Stabæk Idrætsforening

Stabæk Idrætsforening er et idrettslag i Bærum og en paraplyorganisasjon for Stabæk Bandy, Stabæk Fotball, Stabæk Fotball Kvinner, Stabæk Håndball og Stabæk Alpin. Tidligere har det også vært drevet klubber innen ishockey, orientering, langrenn, friidrett, hopp, telemarkkjøring og kombinert, men de er i dag overtatt av andre idrettsklubber i nærområdet eller nedlagt. Hockeyklubben var blant toppklubbene i Norge på slutten av 30-tallet til starten av 50-tallet, med gull i Norgesmesterskapet i 1947 som høydepunktet. Idrettslaget er Norges mest suksessfulle idrettslag tiåret 2000-2010 regnet ut ifra medaljer.

Stabæk IFs anlegg består av Stabekkbanen, som på vinterstid benyttes som kunstisbane for bandy, Bekkestuabanen med kunstgressbaner, Nadderud Kunstgress, Nadderud Stadion, som klubben har driftsansvar for, og Nadderudhallen, som primært benyttes av Stabæk Håndball. Foreningen eide også alpinanlegget i Kolsåsbakken gjennom selskapet Kolsåsheiser AS frem til oppløsningen i 2009. Etter oppløsingen eies anlegget likt av Stabæk IF, Haslum IL og Fossum IF gjennom selskapet Kolsås Skisenter AS, en videreføring av Kolsåsheiser AS. 

Orienteringsavdelingen har utgitt flere o-kart. Tidligere hadde Stabæk IF boblehall på Ringstabekk og drev Gjønnesbakken, Jarbakken og Skallumbakken. Lysløypa på Skallum ble anlagt av Stabæk IF og der Ringstabekk skole i dag ligger, hadde klubben lenge sin egen ishockeybane.

Stabæk IF har gjennom årene stått bak en rekke større arrangementer, som NM i bandy (2001 og 2002), NM i terrengløp (1948) og VM-kamper i bandy. I perioden 1947–78 arrangerte Stabæk det populære slalåmrennet Blåveisrennet i Kolsåsbakken. Rennet samlet toppalpinister fra hele verden, og på det meste var over 7000 tilskuere til stede i Kolsåsbakken. 

Bandy

Herrer
Norgesmester i bandy 1952, 1953, 1955, 1977, 1987, 1993, 1994, 1995, 1996, 1997, 1999, 2000, 2001, 2006, 2007, 2008, 2009, 2011, 2012, 2014, 2016, 2017, 2018, 2023 og 2024
Seriemester i bandy 1992/93, 1993/94, 1995/96, 1996/97, 1997/98, 1998/99, 1999/2000, 2000/01, 2001/02, 2005/06, 2006/07, 2011/12, 2012/13, 2013/14, 2014/15, 2015/16 og 2016/17.

Kvinner
Norgesmester i bandy 1995, 2003, 2005, 2007, 2010, 2011, 2016, 2017 og 2018.
Seriemester i bandy 2005, 2006, 2010, 2014, 2017

Fotball
Herrer

Norgesmester i fotball 1998.
Seriemester i fotball i 2008.
Norgesmester i fotball Junior Elite i 2008.

Kvinner

Seriemester i fotball i 2010 og 2013.
Norgesmester i fotball i 2011, 2012 og 2013.

Håndball

Kvinner
Norgesmester i håndball i 1971.

Herrer
Norgesmester i håndball i 1969.

Alpin
Sverre Johannessen, norgesmester i alpin kombinasjon og utfor i 1947.
Dikke Eger, norgesmester i slalåm i 1961, 1966 og 1967, storslalåm i 1966 og alpin kombinasjon i 1966 og 1967.
Anne Berge, norgesmester i storslalåm i 1983 og 1994 og alpin kombinasjon i 1989.
Berit Strand, norgesmester i slalåm i 1965.
Lasse Thue, norgesmester i slalåm i 1972.
Fredrik Zimmer, norgesmester i storslalåm i 1986
Torjus Berge, norgesmester i slalåm i 1986.
Kjersti Nilsen, norgesmester i slalåm i 1987.
Janne Ugelstad, norgesmester i alpin kombinasjon og utfor i 1987.
Jeanette Lunde, norgesmester i utfor i 1995.
Morten Møller, norgesmester i Telemarkskjøring 1995, 1996 og 1997.
Lotte Smiseth Sejersted, norgesmester i slalåm i 2011, storslalåm i 2009 og 2011, super-G i 2009, 2011 og 2012, utfor i 2007, 2010 og 2011, superkombinasjon i 2009, 2010 og 2011, juniorverdensmester 2011.

Friidrett
Per Stavem, Norsk mester i kulestøt 1951 og 1952, norsk mester i lengde uten tilløp i 1952.

Ishockey
Norgesmester i ishockey i 1947.

 Kombinert 

Johan Rolf Flattum, kongepokalvinner i 1953.

Eksterne lenker



Kategori:Idrettslag i Bærum
Kategori:Idrettslag etablert i 1912
Kategori:Tidligere ishockeyklubber i Norge